b'\n_START_ARTICLE_\nKlaus Schuster\n_START_SECTION_\n\xc5\xbdivljenje\n_START_PARAGRAPH_\nPo izobra\xc5\xbeevanju in delu v trgovini z elektrotehniko od leta 1978 do leta 1992 na avstrijskem \xc5\xa0tajerskem je za\xc4\x8del s kariero kot ban\xc4\x8dnik, ki jo je nadaljeval na podro\xc4\x8dju mened\xc5\xbementa leta 2001 pri \xc3\x96sterreichische Volksbanken AG, \xc3\x96VAG. Med letoma 2001 in 2003 je bil \xc4\x8dlan uprave Volksbank Slovenije (\xc3\x96VAG skupina)._NEWLINE_Od leta 2003 do 2006 je bil odgovoren za prevzem srbske Trust Banke ter vzpostavitev Volksbank Srbije. Hkrati je kot \xc4\x8dlan uprave vodil naslednja podro\xc4\x8dja: organizacija, IT, poslovanje s fizi\xc4\x8dnimi osebami, kontroling, ra\xc4\x8dunovodstvo, produktni mened\xc5\xbement, marketing in \xc4\x8dlove\xc5\xa1ki viri._NEWLINE_Od septembra 2007 do novembra 2011 je bil Schuster \xc4\x8dlan uprave slovenskega Zdru\xc5\xbeenja Manager, kjer je ustanovil sekcijo tujih mened\xc5\xbeerjev, katere prvi predsednik je bil. Novembra 2006 je v Ljubljani ustanovil svoje podjetje. Od takrat svetuje, trenira in coacha vodilne kadre vseh nivojev in panog._NEWLINE_Njegove strokovne knjige s podro\xc4\x8dja mened\xc5\xbementa so iz\xc5\xa1le v \xc5\xa1tirih jezikih: v nem\xc5\xa1\xc4\x8dini, sloven\xc5\xa1\xc4\x8dini, \xc4\x8de\xc5\xa1\xc4\x8dini in mad\xc5\xbear\xc5\xa1\xc4\x8dini. Na IEDC - Poslovni \xc5\xa1oli Bled je pridobil naziv MBA. Leta 2011 so mu podelili nagrado Alumni Achievement Award.'